Нічога агульнага з падаткамі й зборамі гэты пункт дзяржбюджэту ня мае. Часам ён сягае 2% - гэтага дастаткова, напрыклад, каб на працягу году фінансаваць усе ўстановы культуры. Такім чынам, шматлікія кантрольныя органы атрымліваюць негалосны плян спагнаньня штрафаў. Часам здараецца так, што кантралёры дзеля выкананьня даручэньняў начальства папросту "абдзіраюць" сваіх ні ў чым не вінаватых суайчыньнікаў. Аб гэтым гутарка ішла на сэмінары "Аб стасунках суб'ектаў гаспадараньня зь дзяржаўнымі кантрольнымі органамі", які адбыўся на гэтым тыдні.